जैनाचार्यों के प्रवेश पर बिछाए पलक पांवड़े
जिनशासन के गूंजते जयकारे, ढोल की थाप पर नाचते युवा, उल्लास एवं उत्साह से भगवान इंद्र ध्वजा थामे चलते धर्म प्रेमी। कमोबेश ऐसा ही नजारा था जैन समाज के महिला-पुरूषों का। शहर के पुराने बस स्टेण्ड पर स्थित नवनिर्मित विजय शांतिसुरीश्वर गुरू साधना मंदिर प्रतिष्ठा महोत्सव एवं मोवन देवी शांतिलाल सिंघी के जीवित महोत्सव प्रसंगे पंचाह्निका महोत्सव कार्यक्रम आयोजित हुआ। जिसमें आचार्य जिनोत्तम सूरीश्वर महाराज एवं आचार्य रविंद्र सूरीश्वर महाराज आदि ठाणा के रविवार को आहोर शहर में नगर प्रवेश के दौरान स्वागत किया गया। सुसज्जित श्राविकाओं ने अपने सिर पर कलश धारण कर भव्य सौमेया किया। इसके पश्चात शोभा यात्रा में शरीक हुए। शोभा यात्रा आहोर शहर के प्रमुख मार्गों से निकाली गई, जो शोभा यात्रा पुराने बस स्टेंड स्थित मांडोली नगर जाकर विसर्जित हुई। इस दौरान धनराज मुथा, अमृतलाल, पुखराज, पारसमल सराफ, मोहनलाल कांगा, महेंद्र जैन, अमृतलाल बाफना, मांगीलाल, छगनलाल, अमीचंद, जवेरचंद, जयंतीलाल बाफना सहित जैन समाज के महिला-पुरूषों ने भाग लिया।
मांडोलीनगर का किया उद्घाटन : पंचाह्निकामहोत्सव को लेकर सुसज्जित पांडाल जिसे मांडोली नगर का नाम दिया गया है। उस पांडाल के लाभार्थी शांतिलाल रिेकबचंद परिवार आचार्य भगवंतों की ओर से फीता काटकर विधिवत उद्घाटन किया गया। इसके पश्चात मांडोली नगर पांडाल में जैनाचार्यों ने जैन श्रावक-श्राविकाओं को प्रवचन श्रवण करवाएं।
रविवारको हुए विभिन्न कार्यक्रम : पुरानेबस स्टेंड के समीप स्थित गुरू मंदिर परिसर में रविवार को जैन मंत्रोच्चार के बीच कुंभ स्थापना, दीपक स्थापना ज्वारारोपण किया गया। दोपहर को मांडोली नगर पांडाल में सिद्धचक्र महापूजन किया गया। विधिकारक विनय भाई की ओर से जैन मंत्रोच्चार के बीच पूजन संपन्न करवाया। जिसमें जैन समाज के महिला-पुरुषों ने बढ़ चढ़कर भाग लिया।
कलनिकलेगा वरघोड़ा
नवनिर्मितविजय शांतिसुरीश्वर गुरू साधना मंदिर प्रतिष्ठा महोत्सव के तहत मांडोली नगर पांडाल में सोमवार सवेरे ९.३० बजे जैनाचार्यों के प्रवचन, १०.३० बजे शाह शांतीलाल रिखबचंद सिंघी परिवार के स्वर्गगिरी निवास पर आचार्य भगवंतों के पगलिए, दोपहर १२.३९ बजे पाटला पूजन एवं पंचकल्याणक पूजा तथा रात को भक्ति भावना होगी। मंगलवार सवेरे बजे १८ अभिषेक एवं हवन पूजन, बजे मांडोली नगर से वरघोड़ा, १२.३९ बजे शांती गुरू महापूजन, शाम बजे सांझी एवं मेहंदी एवं शाम बजे मातृ पितृ वंदनावली कार्यक्रम होगा। बुधवार ८.३० बजे शुभ मुहूर्त में प्रतिष्ठा, १२.३६ बजे अष्टोतरी महापूजन, शाम ६.३० बजे गुरू आरती एवं रात बजे रात्रि भक्ति भावना एवं गुरुवार सवेरे ५.३० बजे गुरु मंदिर द्वार उद्घाटन, सवेरे ९.३० बजे सत्तर भेदी पूजा का आयोजन होगा। विनय भाई की ओर से विधि विधान से पूजा एवं संगीतकार जगदीश आचार्य एंड पार्टी की ओर से आयोजित करवाई जाएगी।
भारतीयसंस्कृति त्याग प्रधान : आचार्य : महोत्सवके तहत जैन समाज को संबोधित करते हुए आचार्य जिनोत्तम सुरीश्वर महाराज एवं आचार्य रविन्द्र सुरीश्वर महाराज ने संयम के विषय पर प्रवचन दिए। उन्होंने कहा कि भारतीय संस्कृति विश्व में सर्वोपरी है। संसार के तमाम भौतिक सुख वैभव को त्याग कर युवा अवस्था संयम का जीवन अंगीकार करने वाला इंसान महान होता है। भूतकाल में राजा, महाराजा, सम्राट और तीर्थ करों ने भी राज पाठ का त्याग कर संयम के कठोर व्रतों का पालन कर आत्म कल्याण का मार्ग प्रशस्त किया। आचार्य रविन्द्र सुरीश्वर ने कहा कि विश्व का श्रेष्ठ पर्यावरण रक्षक जैन साधु है। पृथ्वी, पानी, अग्नि, हवा, वनस्पति एवं चलते फिरते हर जीव की रक्षा की प्रतिज्ञा करने वाले साधु वदंनीय एवं पूजनीय है। जीवन में हर कदम संयम रखना आवश्यक है।
आहोर. प्रतिष्ठा महोत्सव को लेकर मांडोली नगर पांडाल का उदघाटन कार्यक्रम में मौजूद जैन समाज के लोग। फोटो| भास्कर
आहोर. प्रतिष्ठा महोत्सव को लेकर मांडोली नगर पांडाल का उदघाटन करते लाभार्थी परिवार।
mag_Deva hin_Deva hin_Deva hin_Deva bho_Deva hin_Deva hin_Deva bho_Deva hin_Deva